INSTRUKS FOR VAKTSJEFEN

1. Vaktsjefen ansettes av Kollegiet for ett semester av gangen, fra 15.august til 31.desember og 1.januar til 15.juni. Det er en gjensidig oppsigelsesfrist på 1 måned. Styret fastsetter vaktsjefens godtgjørelse. Per i dag gis dette som 12,5 % reduksjon i pensjonsprisen.

1. Vaktsjefen skal sørge for tilstrekkelig med vakter på arrangementer ved Blindern Studenterhjem. Kollegiet, festforeningen og administrasjonen skal ha kopier av vaktlistene.
2. Vaktene fordeles i henhold til instruks for vaktlaget. En vakt godkjennes som en dugnad. Vaktsjefen skal informere dugnadsledelsen om hvem som har gjennomført godkjente vakter.
3. Vaktsjefen skal gi bot og straffevakt jfr. pkt 5 i ”Instruks for vaktlaget” dersom påmeldte vakter ikke møter opp som avtalt.

1. Vaktsjefen skal sørge for tilstrekkelig opplæring av vaktene i henhold til instruks for vaktlaget.
2. Festforeningens vaktansvarlige skal fungere som vaktsjefens assistent.
3. Ved arrangementer utenfor Billa-lokalet der vaktlaget benyttes skal vaktsjef tilpasse vakt- og branninstruks etter lokalet og forholdene.
4. Vaktsjefen skal i slutten av hvert semester levere rapport til Kollegiet med en oversikt over virksomheten i inneværende semester. Rapporten godkjennes av Kollegiet og sendes videre til Daglig Leder.

Vedtatt av Kollegiet 11.05.09

Endret og vedtatt av Kollegiet 22.09.09

Endret og vedtatt av Kollegiet 15.11.10

Endret og vedtatt av Kollegiet 05.11.12

Endret og vedtatt av Kollegiet 06.05.13

Endret og vedtatt av Kollegiet 04.04.18